תביעה כספית ע"ס 339,967 ₪.
התובע חקלאי העוסק בגידול עגבניות, התקשר עם הנתבעת- העוסקת ביצוא ושיווק ירקות לחו"ל, בהסכמים לאספקת עגבניות שרי אשכול לייצוא.
בין הצדדים נחתמו שני הסכמים. הראשון- ביום 24/06/09 (נספח א' לכתב התביעה), לאספקת 150 טון עגבניות שרי לייצוא, והשני מיום 25/7/10 (נספח ב' לכתב התביעה), לאספקת 250 טון עגבניות שרי לייצוא.
בתקופת ההסכם השני סיפק התובע את העגבניות, אולם הנתבעת לא שילמה את מלוא התמורה בגינן, ומכאן התביעה.
בתקופת החוזה הראשון, היו מקרים בהם הלקוח בחו"ל פסל את התוצרת לאחר הגעת המשלוח, והנתבעת סירבה לשלם לתובע עבור המשלוח, לפיכך עובר לחתימת ההסכם השני עמד התובע על קבלת התשלום גם במקרה של פסילת המשלוח בחו"ל וכך סוכם בנספח להסכם השני.